Antoine Chevalier de Bertin
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1700-tallet
Antoine Chevalier de Bertin var en fransk dikter, i sin samtid like berømt for sitt ville liv som for sin elegante og sensuelle kjærlighetslyrikk. Mange av hans beste dikt skildrer «barndommens tapte paradis», øya La Réunion, der han vokste opp.
Bertin er kjent for sine elegier som ble utgitt i form av tre bøker med tittelen Les Amours (1780). Flere av elegiene hans gir uttrykk for en kjærlighet til naturen, og særlig til åpne landskap. Verkets første elegi beskriver dikterens stilistiske preferanser: variasjon, tilfeldigheter, bisarr uorden og myke overganger. Det er flere grunner til å assosiere hans diktning med rokokkoen.I bok III, elegi XIX, hyller han – i tråd med rokokkoens estetikk – hagene rundt dronning Marie Antoinettes slott «Le petit Trianon» som preges av tidens nye engelske landskapsarkitektur. Les mer i Store norske leksikon Frankrikes litteratur hagekunst Eksterne lenker Bertins samlede verker (Gallica, BnF). Elegiene er i bind I.